उदयपुरा| ब्राह्मण मंडल के सदस्य गुरुवार को भगवान परशुराम की शोभायात्रा निकालेंगे। दोपहर 3 बजे से माता मंदिर परिसर में स्थापित भगवान परशुराम के मंदिर से प्रारंभ होकर शोभायात्रा मुख्य मार्ग से होते हुए वापस रामजानकी मंदिर पर समाप्त होगी। इसकी पूरी रूपरेखा परशुराम मंदिर में वरिष्ठ एवं युवा ब्राह्मण मंडल के सदस्यों ने बनाई। वहीं सुबह 8 बजे भगवान परशुराम मंदिर में सर्व ब्राह्मण संगठन के सदस्य, युवा मंडल के सदस्य पहुंचे और भगवान परशुराम की पूजा-अर्चना कर आरती की। इस दौरान संगठन के संयोजक भुवन भास्कर शर्मा, अध्यक्ष बृजकिशोर शर्मा, सुरेंद्र शास्त्री, महेश दुबे, रामकृष्ण शास्त्री आदि ने भाग लिया।